ምኽንኣቱ እቲ ስኳድ [ተፃወትቲ ጋንታ] ንፈልጦ ኢና። ዓሚቝ ዝበሃል ኣይኮነን። ዝተወሰኑ ብሉፅ ብቕዓት ዘለዎም ተፃወትቲ ኣለዉና። ግን ድማ ብዙሕ ዘመክሕ ዓይነት ኣይኮነን። ካልእስ ይትረፍ ኣብ ሃገራዊት ጋንታ ክስለፉ ዝኽእሉ ተፃወትቲ'ውን ኣይሓዝናን። ገና ሕዚ ክልተ ተፃወትቲ ንኦሎምፒክ ተመሪፆም ኣለዉ። ኣብ ማእኸላይ ደረጃ ክስርዑ ዝኽእሉ ተፃወትቲ ግን ኣለዉና። ሓደ ክልተ ድማ ቅድሚ ሕዚ ንሃገራዊት ጋንታ ዝተፃወቱ ሒዝና'ለና። እቲ ወሳኒ ነገር ዝኸውን፡ ጋንታ ከም ጋንታ ክንቀሳቐስ ምኽኣሉ እዩ። ብሉፃት ዝበሃሉ ተፃወትቲ ስለዝሓዝካ ጥራሕ ኣይኮነን ውፅኢት ምምዝጋብ ዝከኣል። ሓበራዊ ስራሕ ኣብ ምስራሕ ፅቡቕ ኢና ንኸይድ። ቢቢሲ፡ ኣሰልጣኒ ካልኦት ጋንታታት ኣብ ዝነበርካሉ እዋን 'ነዛ ጋንታስ ኣነ መሰልጠንክዋ' ኢልካ ተመኒኻ'ዶ ትፈልጥ?
